ག་྾། །
༼ག་རུ་ར།༽ འདབ་ཆགས་བྱ་ཡི་རྔོན་བ་ཞིག་ལ་ནི། །བླ་མས་དབང་བསྐུར་བསྒོམས་
254

གྲུབ་ཐོབ་བརྒྱད་ཅུའི་རྣམ་ཐར་དང་མཐུན་པའི་བསྟོད་པ་སྐལ་ལྡན་གྲོལ་བའི་ལམ་མཆོག་ཅེས་བྱ་བ།
.
པས་ལོ་དགུ་ནས། །གྲུབ་བརྙེས་ལོ་བརྒྱར་བཞུགས་པ་དེ་ལ་བསྟོད། །མཆོག་
དང་྾ཚེ་གཅིག་྾། །༼ལུ་ཙི་ཀ༽ ཤར་ཕྱོགས་བྷ་ག་ལ་ཡི་བྲམ་ཟེ་ཞིག །མི་མང་
ཤི་བ་མཐོང་ནས་སྐྱོ་བ་སྐྱེས། །ནགས་སུ་སོང་ཚེ་རྣལ་འབྱོར་པ་ཞིག་བྱོན། ། བདེ་
མཆོག་དབང་བསྐུར་གྲོལ་བ་དེ་ལ་བསྟོད། །མཆོག་དང་྾ཚེ་གཅིག་྾། །༼ན་
གུ་ཎ།༽ བུརླ་དེ་ཤའི་བྱིས་པ་ཞིག་ལ་ནི། །གྲུབ་ཐོབ་ཅིག་གིས་སྣང་སྟོང་ཟུང་
འཇུག་གི །གདམས་པ་གནང་བས་གྲོལ་བ་དེ་ལ་བསྟོད། །མཆོག་དང་྾ཚེ་
གཅིག་྾། །༼ཛ་ཡ་ཨ་ནནྟ།༽བྷངྒ་ལ་ཡི་རྒྱལ་པོའི་བློན་པོ་ཞིག །གསང་སྔགས་
སྤྱོད་ཅིང་གཏོར་མ་མང་དུ་བཏང་། །རྒྱལ་པོ་མ་རངས་ཁྲི་མོན་གནས་སུ་
བཅུག །བྱ་མང་བབས་ནས་ལྟས་ངན་སྣ་ཚོགས་སྒྲོགས། །རྒྱལ་པོ་སྐྲག་ནས་
བཏང་བ་དེ་ལ་བསྟོད། །མཆོག་དང་྾ཚེ་གཅིག་྾། །༼བ་ཙ་རི་བ།༽ཚོང་པ་
ཞིག་གི་གམ་དུ་དགེ་སློང་ཞིག ག །བྱོན་ནས་ཟས་བསྟབས་ཡིག་དྲུག་གདམས་པ་
གནང་། །ཕྱིས་ནས་གྲུ་འཛིན་པོ་ཏ་ལར་སོང་ཚེ། །རྐང་པར་ཚེར་མ་ཟུག་ནས་
ཟུག་ངུའི་མནར། །སྨྲེ་སྔགས་བཏོན་པས་འཕགས་པས་ཞལ་བསྟན་ནས། །གསུང་
གིས་དབུགས་དབྱུང་གྲོལ་བ་དེ་ལ་བསྟོད། །མཆོག་དང་྾ཚེ་གཅིག་྾། །༼ཙམ་
པ་ཀ༽ ཙམ་པ་ཀ་ཡི་རྒྱལ་པོའི་སྲས་ཤིག་གིས། །མེ་ཏོག་ཚལ་དུ་བདེ་བར་རོལ་
བའི་ཚེ། །རྣལ་འབྱོར་པ་ཞིག་བྱོན་ནས་གདམས་ངག་གནང༌། །ལེགས་པར་
བསྒོམས་པས་གྲོལ་བ་དེ་ལ་བསྟོད། །མཆོག་དང་྾ཚེ་གཅིག་྾། །༼བྷིཥྚ་ན།༽ས་
ལ་བུ་དྲའི་དམངས་རིགས་དབུལ་བོ་ཞིག །དབེན་པར་སོང་ཚེ་ཌཱ་ཀི་མ་ཞིག་
བྱོན། །ཡོན་ནི་ཕུལ་དང་གདམས་ངག་སྦྱིན་གྱིས་གསུང༌། །གཞན་ནི་འབུལ་རྒྱུ་
མ་རྙེད་ཁ་ཡི་སོ། །ཁ་ཤས་ཕུད་ནས་ཕུལ་བས་མཁའ་འགྲོ་མཉེས། །གདམས་པ་
གནང་བས་གྲོལ་བ་དེ་ལ་བསྟོད། །མཆོག་དང་྾ཚེ་གཅིག་྾། །༼དྷེ་ལི་བ།༽འབྲུ་
255

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཁ
མར་ཚོང་མཁན་ཞིག་གིས་པཎྜི་ཏ། །བྷ་ཧའི་དྲུང་ནས་དབང་དང་གདམས་པ་
མནོས། །ལོ་དྲུག་སོང་ནས་གྲོལ་བ་དེ་ལ་བསྟོད། །མཆོག་དང་྾ཚེ་གཅིག་྾། །
༼ཀུམ་རི་བ།༽ རྫ་མཁན་སྣ་ཚོགས་བཟོ་བ་ཞིག་ལ་ནི། །བླ་མས་དབང་གནང་ཟླ་
བ་དྲུག་ནས་གྲོལ། །རྫ་བཟོ་མཁན་གྱི་གྲུབ་པ་དེ་ལ་བསྟོད། །མཆོག་དང་×ཚེ་
གཅིག་྾། །༼ཙབ་རི་བ།༽མ་ག་དྷ་ཡི་ཕྱུག་པོ་མ་ཧེ་སྟོང་། །ཡོད་པ་ཞིག་གི་ཕ་
ཤི་ནགས་སུ་སོང༌། །བཅུད་ལེན་གྲུབ་པའི་སློབ་དཔོན་ཞིག་དང་མཇལ། །མན་
ངག་བྱིན་པས་གྲོལ་བ་དེ་ལ་བསྟོད། །མཆོག་དང་྾ཚེ་གཅིག་྾། །༼ཀ་ལ་ཀ་
ལ།༽དམངས་རིགས་ཤིག་ནི་ཀུ་ཅོ་ཆེ་བ་དང་། །ལབ་ལབ་མང་བས་ཀུན་གྱིས་
གཞན་དུ་བསྐྲད། །གྲུབ་ཐོབ་ཅིག་ལས་འདུས་པའི་དབང་ཉན་ནས། །ཚེ་གཅིག་
གྲོལ་བ་དེ་ལ་ཀུན་ནས་བསྟོད། །མཆོག་དང་྾ཚེ་གཅིག་྾། །༼ཀནྡྷ་ལི་བ།༽མ་
ཎི་དྷ་རའི་དབུལ་བོ་ཚེམ་བུ་བ། །ནམ་ཞིག་མཁའ་འགྲོ་བཻ་ཏ་ལི་བྱོན་ནས། །ཀྱེ་རྡོར་
དབང་བསྐུར་གྲོལ་བ་དེ་ལ་བསྟོད། །མཆོག་དང་྾ཚེ་གཅིག་྾། །༼དྷ་ཧུ་ལི།༽ རྩྭ་
ཐག་ཚོང་མཁན་ཞིག་ལ་བླ་མ་ཡི། །དབང་གནང་མན་ངག་བསྒོམས་པས་གྲོལ་བ་
ཐོབ། ། རྩྭ་ཐག་མཁན་གྱི་གྲུབ་པ་དེ་ལ་བསྟོད། །མཆོག་དང་྾ཚེ་གཅིག་྾། །༼ཨུ་
དྷི་ལི་བ།༽ རྗེ་རིགས་ཤིག་གིས་ནམ་མཁར་སྤྲིན་གྱི་གཟིགས། །སྲོག་ཆགས་འདྲ་དང་
ངང་པ་འཕུར་བ་ལ། །བལྟས་པས་དེ་བཞིན་འཕུར་ན་ཅི་རུང་སྙམ། །བླ་མ་ཀརྞ་རི་
ལས་གདམས་པ་ཞུས། །རྡོ་རྗེ་གདན་བཞིའི་དབང་བསྐུར་ལུང་ཡང་བསྟན། །གྲོལ་
བ་ཐོབ་ནས་འཕུར་བ་དེ་ལ་བསྟོད། །མཆོག་དང་྾ཚེ་གཅིག་྾། །༼ཀ་བཱ་ལི།༽
དམངས་རིགས་ཤིག་ལ་བུ་ལྔ་ཡོད་པ་ལ། །ཆུང་མ་དང་བཅས་ཀུན་ཤི་དུར་ཁྲོད་
བསྐྱལ། །མྱ་ངན་བྱས་ཚེ་ནག་པོ་སྤྱོད་པ་བྱོན། །ཀྱེ་རྡོར་དབང་བསྐུར་བུ་ཡི་རུས་
རྒྱན་བཟོས། །ཆུང་མའི་ཐོད་པ་ཐོགས་ནས་བསྒོམ་གསུང་ཏེ། །དེ་ལྟར་བྱས་པས་
256 -

གྲུབ་ཐོབ་བརྒྱད་ཅུའི་རྣམ་ཐར་དང་མཐུན་པའི་བསྟོད་པ་སྐལ་ལྡན་གྲོལ་བའི་ལམ་མཆོག་ཅེས་བྱ་བ།
1
ལོ་དགུ་ལོན་ནས་གྲོལ། །མི་ལོ་ལྔ་བརྒྱར་བཞུགས་པ་དེ་ལ་བསྟོད། །མཆོག་
དང་྾ཚེ་གཅིག་྾། །༼ཀི་ར་བ་ལ།༽གྲོང་ཁྱེར་གྲ་ཧ་ར་ཡི་རྒྱལ་པོ་ཞིག །རྒྱལ་
སྲིད་འབྱོར་པ་ཆེ་ཡང་སེམས་མ་ཚིམ། །བླ་མ་གྲུབ་ཐོབ་བྱོན་ནས་བདེ་མཆོག་
དང་། །ཚད་མེད་གདམས་པ་གནང་ནས་སྨིན་ཅིང་གྲོལ། །ལོ་ནི་བདུན་བརྒྱར་
འགྲོ་དོན་མཛད་ལ་བསྟོད། །མཆོག་དང་྾ཚེ་གཅིག་྾། །༼ས་ག་ར།༽ལྷོ་ཕྱོགས་
ཀཉྩའི་རྒྱལ་པོའི་སྲས་ཆེ་བར། །མཚོ་སྐྱེས་མིང་བཏགས་རྒྱལ་སྲིད་མ་བཟུང་
བར། །ཆོས་ལ་ཞུགས་ནས་རབ་བྱུང་བསྙེན་པར་རྫོགས། །སྤྲུལ་པའི་དགེ་སློང་
ཞིག་ལས་ཀྱེ་རྡོར་གྱི། །དབང་མནོས་མན་ངག་གནང་བ་ལེགས་པར་གསན། །ལྷོ་
ཕྱོགས་དཔལ་གྱི་རི་དང་ཉེ་བ་ཡི། །ཤྲཱི་དྷ་ན་དུ་སོང་ཏེ་སྒྲུབ་པ་མཛད། །མཆོག་
གི་དངོས་གྲུབ་བརྙེས་པ་དེ་ལ་བསྟོད། །མཆོག་དང་྾ཚེ་གཅིག་྾། །༼སརྦ་བྷཀྵ།༽
རྒྱལ་པོ་སེངྒེ་ཟླ་བའི་མཆིས་འབྲང་ཞིག །ཉིན་གཅིག་ཅི་ཙམ་ཟོས་ཀྱང་འགྲང་རྒྱུ་
མེད། །ལྷག་པར་ལྟོགས་ནས་བཀྲེས་པས་ཉེན་པའི་ཚེ། །ས་ར་ཧ་བ་བྱོན་ནས་
དེ་ལས་ཀྱང་། །སྡུག་བསྔལ་ཆེ་བ་ཡོད་གསུངས་ཡི་དྭགས་ཀྱི། །སྡུག་བསྔལ་
གསུངས་པས་འཇིགས་ཏེ་ངན་སོང་ལས། །ཐར་བའི་ཐབས་ནི་ཞུས་པས་བྷུ་སུ་
ཀུའི། །འཇུག་པ་བསྟན་པས་ཐམས་ཅད་ཟ་བར་སྒོམ། །ཟག་པ་ཐམས་ཅད་ཟོས་
པས་ལོ་དགུ་ནས། །གྲོལ་བ་ཐོབ་སྟེ་མི་ལོ་དྲུག་བརྒྱར་བཞུགས། །ཐམས་ཅད་ཟ་
བ་དེ་ལ་དང་བས་བསྟོད། །མཆོག་དང་྾ཚེ་གཅིག་྾། །༼བུ་ཏ་ལཾ།༽ བྷཾ་ག་ལ་ཡི་
དམངས་རིགས་ཤིག་ལ་ནི། །སློབ་དཔོན་ཡེ་ཤེས་སྡེ་ཡིས་ཀྱེ་རྡོར་གྱི། །བྲིས་ཐང་
དབང་དང་མན་ངག་གནང་བ་ལས། །ལེགས་པར་བསྒོམས་ནས་བྲིས་ཐང་ཕྱོགས་
ཀུན་ཁུར། །མུ་སྟེགས་རྒྱལ་པོ་ཞིག་གིས་མཐོང་ནས་ནི། །ངེད་ཀྱི་ལྷ་ནི་ཁྱོད་ཀྱི་
ལྷའི་གདན་དུ། །བྱས་པ་འདུག་ཟེར་བཙོན་དུ་བཅུག་པ་ལ། །ཕྱི་ཉིན་ཕོ་བྲང་
257

།རྒྱ་མཁར་གྲུབ་ཆེན་པའི་གསུང་འབུམ། ༼ཁ『
རླུང་གིས་གཡོས་སྒུལ་པས། །རྒྱལ་པོ་སྐྲག་ནས་ངོ་ཆེན་ཞུས་པ་ན། །ནང་པར་ཞུགས་
ན་རླུང་ཞི་མིན་ན་གཏོར། །གསུངས་པས་དེ་བཞིན་ནང་པའི་བསྟན་པར་ཞུགས། །མི་
ལོ་ལྔ་བརྒྱར་བཞུགས་པ་དེ་ལ་བསྟོད། །མཆོག་དང་྾ཚེ་གཅིག་྾། །༼བ་ཧ་ན།༽
སནྡྷོ་ན་ག་ར་ཡི་དམངས་རིགས་ཤིག །མཆིལ་ལྷམ་བཟོས་ནས་བཙོང་ནས་འཚོ་
བ་ཞིག །རྣལ་འབྱོར་དབང་ཕྱུག་ཞིག་གིས་དུར་ཁྲོད་དུ། །ཀྱེ་རྡོར་དབང་
བསྐུར་སྒོམ་པས་ལོ་དགུ་ནས།
བཞུགས། །མཆིལ་ལྷམ་མཁན་གྱི་གྲུབ་པ་དེ་ལ་བསྟོད། །མཆོག་དང་྾ཚེ་
གཅིག་྾། །༼ཀོ་ཀ་ལི་བ།༽རྒྱལ་པོ་ཞིག་ནི་ཚ་བའི་དུས་སུ་ནི། །ཆུ་བོའི་ངོགས་དང་
ཨ་མྲའི་ཚལ་དུ་སོང་། །གླུ་གར་རྩེད་མོས་གཡེངས་ཤིང་ཁྱད་པར་དུ། །ཀོ་ཀི་ལི་ཀའི་
བྱ་ཡི་སྐད་ལ་ཆགས། །དགེ་སློང་ཞིག་གིས་བདེ་མཆོག་བྱོན་ནས་ནི། །བདེ་མཆོག་
དབང་དང་མན་ངག་གནང་བ་ལས། །ཟླ་བ་དྲུག་ནས་གྲོལ་བ་དེ་ལ་བསྟོད། །མཆོག་
དང་྾ཚེ་གཅིག་྾། །༼ཨ་ནི་གོ་བ།༽དམངས་རིགས་ང་རྒྱལ་ཅན་ལ་ནམ་ཞིག་
ན། །དགེ་སློང་ཞིག་གིས་བདེ་མཆོག་དབང་གནང་བས། །ཟླ་བ་དྲུག་ནས་གྲོལ་བ་
དེ་ལ་བསྟོད། །མཆོག་དང་྾ཚེ་གཅིག་྾། །༼ས་མུ་ཏ།༽ཆུ་མཚོར་ནོར་བུ་ལེན་པའི་
ཚོང་པ་ཞིག །ཡུལ་དུ་ལོག་ཚེ་རྣལ་འབྱོར་ཙནྡྷ་བས། །དབང་གནང་ལོ་གསུམ་
གྲོལ་བ་དེ་ལ་བསྟོད། །མཆོག་དང་྾ཚེ་གཅིག་྾། །༼ཧེལློ་བ།༽ བྲམ་ཟེའི་རིགས་
ལས་འཁྲུངས་ཤིང་མཚན་ལ་ནི། །ཤེས་རབ་བཟང་པོ་ཞེས་བྱ་ནག་པོ་བའི། །སློབ་
མ་དགེ་བའི་མགོན་པོའི་དྲུང་ནས་ནི། །བདེ་མཆོག་དབང་དང་བརྒྱུད་གསན་
ཏིལ་བརྡུང་མཁན། །བུ་མོ་ཕྱག་རྒྱར་བསྟེན་ནས་ལྷན་ཅིག་སྒོམ། །གྲུབ་པ་བརྙེས་
པའི་བླ་མ་དེ་ལ་བསྟོད། །མཆོག་དང་྾ཚེ་གཅིག་྾། །༼ནཱ་རོ་པ།༽བྲམ་ཟེའི་
རིགས་ལས་འཁྲུངས་ཤིང་ཕྱི་རོལ་པའི། །གཞུང་ལ་སྦྱངས་ཀྱང་ལྟ་བ་ངན་མཐོང་
།དངོས་གྲུབ་བརྙེས་ནས་ལོ་ནི་བརྒྱད་བརྒྱར་
258

གྲུབ་ཐོབ་བརྒྱད་ཅུའི་རྣམ་ཐར་དང་མཐུན་པའི་བསྟོད་པ་སྐལ་ལྡན་གྲོལ་བའི་ལམ་མཆོག་ཅེས་བྱ་བ།
ནས། །ནང་པར་ཞུགས་ཏེ་རབ་ཏུ་བྱུང་བའི་མཚན། །སྙན་གྲགས་བཟང་པོ་གྲུབ་
མཐའི་ཕ་རོལ་སོན། །བི་ཀྲ་མ་ལ་ཤཱི་ལའི་སྒོ་དྲུག་གི། །བྱང་སྒོ་བསྲུངས་ནས་མུ་
སྟེགས་མང་པོ་ཕམ། །མཁའ་འགྲོས་ལུང་བསྟན་བླ་མ་ཏེ་ལོ་བསྟེན། །དཀའ་བ་
བཅུ་གཉིས་སྒོ་ནས་བཙལ་ཞིང་བརྙེད། །རྡོ་རྗེ་ཕག་མོའི་དབང་དང་གདམས་པ་
གནང་། །ཟླ་བ་དྲུག་ནས་ཕྱག་རྒྱ་ཆེན་པོ་གྲུབ། །ནཱ་རོ་ཏ་པའི་ཞབས་ལ་ཕྱག་
འཚལ་བསྟོད། །མཆོག་དང་྾ཚེ་གཅིག་྾། །༼ཤནྟི་བ།༽རྒྱལ་རིགས་ལས་འཁྲུངས་
ཨོ་ཏནྟ་བུ་རིར། །ཐམས་ཅད་ཡོད་སྨྲའི་སྡེ་ལས་རབ་ཏུ་བྱུང་། །ཛ་ཏ་རི་དང་རིན་
ཆེན་གྲགས་སོགས་ལས། །མདོ་སྔགས་མང་གསན་གྲུབ་མཐའི་ཕ་རོལ་སོན། །བི་
ཀྲ་མ་ལ་ཤཱི་ལའི་ཤར་སྒོ་བསྲུང༌། །ཨོ་རྒྱན་མཁའ་འགྲོའི་གླིང་དུའང་བྱོན་ཞེས་
ཟེར། །མཁས་པའི་གྲགས་པས་ཁྱབ་པས་སིངྒ་ལའི། །རྒྱལ་པོ་ཀ་བི་ན་བ་འབངས་
བཅས་པས། །སྤྱན་དྲངས་གླིང་དེར་བསྟན་པ་རྒྱས་པར་མཛད། །ཕྱིས་སུ་ནཱ་རོ་པ་
ལས་ཕག་མོ་ཡི། །།དབང་དང་གདམས་པ་གསན་ནས་ཞལ་མཐོང་ཞིང་། །དངོས་
གྲུབ་བརྙེས་པའི་བླ་མ་དེ་ལ་བསྟོད། །མཆོག་དང་྾ཚེ་གཅིག་྾། །༼མ་ནི་བྷ་ཏྲ།༽
འབྱོར་ལྡན་ཞིག་གི་བུ་མོ་བག་མར་བཏང༌། །སླད་ནས་རང་གི་ཁྱིམ་དུ་འོང་བའི་
ཚེ། །ཀུ་ཀུ་རི་བ་བྱོན་ནས་བདེ་མཆོག་གི །དབང་དང་མན་ངག་གནང་བས་ཡུན་
རིང་སྒྲུབ། །ཉིན་གཅིག་ཆུ་ལམ་དུ་ནི་ཆུ་སྣོད་ཀྱི། །རྫ་ཆག་པས་ནི་རང་གི་རྟོགས་
པ་འཁྲུངས། ། རྣལ་འབྱོར་དབང་མོ་དེ་ལ་ཀུན་ནས་བསྟོད། །མཆོག་དང་྾ཚེ་
གཅིག་྾། །༼མེ་ཁྱུ་ལྒ།༽༼མེ་བྷུ་ལྔ་པ།༽ཤར་ཕྱོགས་དེ་ཝི་ཀོ་ཌིའི་ཁྱིམ་བདག་གི
བུ་མོ་སྤུན་གཉིས་དེད་དཔོན་ཞིག་ལ་བྱིན། །ཁྱོ་བོ་དག་དང་མ་འགྲིག་ཡུལ་མིས་
བརྙས། །གྲུབ་ཆེན་ནག་པོ་སྤྱོད་པ་དེར་བྱོན་ཏེ། །བདེ་མཆོག་དབང་དང་
གདམས་པ་བྱིན་ནས་གྲོལ། །བླ་མཪ་རྟོགས་པ་ཕུལ་བས་འབུལ་ཡོན་དུ། །མགོ་
- 259

༄༅། །རྒྱ་མཁར་གྲུབ་ཆེན་པའི་གསུང་འབུམ། ཁ་ོི
བྱིན་གསུངས་ནས་རལ་གྲིས་བཅད་དེ་ཕུལ། །སྐྱེ་བོ་ཐམས་ཅད་ཡ་མཚན་ནག་
པོ་བས། །བྱིན་རླབས་མཛད་ནས་དེ་སླད་མགོ་བོ་འབྱར། །ཌཱ་ཀིའི་དབང་མོ་
གཉིས་ལ་དད་པས་བསྟོད། །མཆོག་དང་྾ཚེ་གཅིག་྾། །༼ལག་མྱྀ་ཀ་ར།༽ཨིནྟྲ་
བྷོ་ཏིས་ལུང་བསྟན་འཕགས་པ་སྒྲུབ། །ཝ་བ་བ་ལས་དབང་དང་གདམས་པ་
ཐོབ། །ཤིང་འཕེལ་གནས་སུ་མཆོག་གི་དངོས་གྲུབ་བརྙེས། །དཔལ་ལྡན་དཔལ་
མོའི་ཞབས་ལ་ཕྱག་འཚལ་བསྟོད། །མཆོག་དང་ཐུན་མོང་དངོས་གྲུབ་སྩལ་དུ་
གསོལ། །ཚེ་གཅིག་གྲོལ་བ་ཐོབ་པར་བྱིན་གྱིས་རློབས། །འདི་ལྟར་བསྟོད་པའི་
དགེ་བས་བདག་གཞན་ཀུན། །བླ་མ་ཡི་དམ་ལྷ་ཡིས་རྗེས་བཟུང་སྟེ། །ཟབ་མོའི་
ལམ་གྱི་རྟོགས་པ་མངོན་དུ་གྱུར། །སྐུ་བཞིའི་རྒྱལ་ས་མྱུར་དུ་ཟིན་པར་ཤོག། །།ཅེས་
རྒྱ་གར་གྲུབ་ཆེན་བརྒྱད་ཅུའི་རྣམ་ཐར་དང་མཐུན་པའི་བསྟོད་པ་སྐལ་ལྡན་གྲོལ་བའི་ལམ་མཆོག་ཅེས་བྱ་
བ་འདི་ནི། བླ་མ་རྡོ་རྗེ་གདན་པའི་གྲུབ་ཆེན་བརྒྱད་ཅུའི་བསྟོད་པ་དེ་ཧ་ཅང་བསྡུས་དྲག་པར་བརྟེན།
དེ་ལས་རྒྱས་པའི་ཚུལ་དུ་རྒྱ་གར་ཆོས་འབྱུང་དང་རྣམ་ཐར་གཞན་ལས་བ
ས་བཏུས་ནས་རང་གི་གསོལ་བ་
འདེབས་པའི་ཁ་འདོན་དུ་དམིགས་ནས་རྒྱ་མཁར་པའི་མིང་ཅན་གཤིན་རྗེའི་གཤེད་གྱི་རྣལ་འབྱོར་པ་མི་
བསྐྱོད་རྡོ་རྗེའམ་ངག་དབང་དགེ་འདུན་རྒྱ་མཚོས་རྒྱ་མཁར་ཆོས་སྡེ་བཤད་སྒྲུ